Document ID: 32004R2166

UREDBA KOMISIJE (ES) št. 2166/2004
z dne 17. decembra 2004
o odprtju tarifnih kvot za leto 2005, ki se uporabljajo za uvoz nekaterih predelanih kmetijskih proizvodov s poreklom iz Švice v Evropsko skupnost
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov (1), in zlasti člena 7(2) Uredbe,
ob upoštevanju Sklepa Sveta 2000/239/ES z dne 13. marca 2000 o sklenitvi Sporazuma v obliki izmenjave pisem med Evropsko skupnostjo na eni strani in Švicarsko konfederacijo na drugi strani o Protokolu št. 2 k Sporazumu med Evropsko gospodarsko skupnostjo in Švicarsko konfederacijo (2) in zlasti člena 2 Sklepa,
ob upoštevanju naslednjega:
(1)
Letne tarifne kvote za nekatere predelane kmetijske proizvode, opredeljene v Sporazumu v obliki izmenjave pisem med Evropsko skupnostjo na eni strani in Švicarsko konfederacijo na drugi strani o Protokolu št. 2 k Sporazumu med Evropsko gospodarsko skupnostjo in Švicarsko konfederacijo (3), v nadaljnjem besedilu „Sporazum“, je treba odpreti za leto 2005.
(2)
Letne kvote za blago, razvrščeno v oznake KN 2202 10 00 in ex 2202 90 10, določene s Sporazumom, so bile izčrpane. V skladu s Sporazumom jih je treba povečati za 10 % za leto 2005.
(3)
Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (4) določa pravila za upravljanje tarifnih kvot. Primerno je določiti, da se tarifne kvote, odprte s to uredbo, upravljajo v skladu s temi pravili.
(4)
Ukrepi, predvideni s to uredbo, so v skladu z mnenjem upravljalnega odbora za horizontalna vprašanja v zvezi s trgovino s predelanimi kmetijskimi proizvodi, ki niso navedeni v Prilogi I k Pogodbi -
SPREJELA NASLEDNJO UREDBO:
Člen 1
Tarifne kvote za uvoz predelanih kmetijskih proizvodov s poreklom iz Švice v Evropsko skupnost, ki so navedeni v Prilogi, so oproščene dajatev in so odprte od 1. januarja do 31. decembra 2005.
Za uvoz blaga iz tabele 2 Priloge, ki preseže kvote, oproščene dajatev, velja 9,1 % dajatev.
Člen 2
Tarifne kvote iz člena 1 upravlja Komisija v skladu s členi 308a, 308b in 308c Uredbe (EGS) št. 2454/93.
Člen 3
Ta uredba začne veljati tretji dan po objavi v Uradnem listu Evropske unije.
Uporabljati se začne 1. januarja 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. decembra 2004

Labels: 3
17